Ингеборг Бахман
Когато някой си отива, трябва…

Превод от немски: Ана Александрова, —

chitanka.info

Когато някой си отива, трябва

в морето да захвърли

шапката със миди, сбирани през лятото

и да си тръгне със коса развята;

той трябва да катурне масата

с любов покривана,

остатъка от винената чаша

в морето да изсипе,

да раздаде на рибните пасажи хляба

и капка кръв в морето да размеси,

а ножа да пречисти във вълните,

да погребе в обувките си трябва

сърце, котва, кръст

и нека си замине със коса развята.

Тогава ще се върне пак.

Кога?

Не питай.

Издание: сп. „Пламък“, брой 9–10, 01.09.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.